CELEX: 32022D0616(01)
Language: hu
Date: 2022-06-13 00:00:00
Title: A Tanács határozata (2022. június 13.) az Európai Gyógyszerügynökség négy igazgatótanácsi tagjának kinevezéséről 2022/C 233/04

2022.6.16.   
               
               
                  HU
               
               
                  Az Európai Unió Hivatalos Lapja
               
               
                  C 233/26
               
            
         A TANÁCS HATÁROZATA
         (2022. június 13.)
         az Európai Gyógyszerügynökség négy igazgatótanácsi tagjának kinevezéséről
         (2022/C 233/04)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az emberi felhasználásra szánt gyógyszerek engedélyezésére és felügyeletére vonatkozó uniós eljárások meghatározásáról és az Európai Gyógyszerügynökség létrehozásáról szóló, 2004. március 31-i 726/2004/EK európai parlamenti és tanácsi rendeletre (1) és különösen annak 65. cikke (1) bekezdésére,
         tekintettel az Európai Bizottság által 2022. január 27-én a Tanácsnak benyújtott jelöltlistára,
         tekintettel az Európai Parlament 2022. május 24-én kelt levelében kifejtett álláspontra,
         mivel:
         
                     (1)
                  
                  
                     A 726/2004/EK rendelet 65. cikkének (4) bekezdése értelmében az Európai Gyógyszerügynökség igazgatótanácsa (a továbbiakban: az igazgatótanács) jelenleg hivatalban lévő tagjainak hivatali ideje 2022. június 14-én lejár. A 726/2004/EK rendeletben meghatározott, a jelölésre és kinevezésre vonatkozó eljárással összhangban ki kell nevezni az igazgatótanács 2022. június 15-én hivatalba lépő tagjait.
                  
               
                     (2)
                  
                  
                     A 726/2004/EK rendelet 65. cikke (1) bekezdésének rendelkezése szerint az EMA igazgatótanácsában helyet kap továbbá a betegképviseleti szervezetek két képviselője, az orvosok szervezeteinek egy képviselője, valamint az állatorvosok szervezeteinek egy képviselője.
                  
               
                     (3)
                  
                  
                     Az említett tagokat a Tanács nevezi ki az Európai Parlamenttel konzultálva, a Bizottság által összeállított névjegyzék alapján, amely a betöltendő helyek számánál lényegesen több nevet tartalmaz. Hároméves hivatali idejük megújítható.
                  
               
                     (4)
                  
                  
                     2022. január 27-én a Bizottság összeállított és benyújtott a Tanácsnak egy, jelöltek nevét tartalmazó listát. A Bizottság által benyújtott névjegyzékben szereplő jelölteket pályázati felhívást követően választották ki, szakképzettségük, vonatkozó szakértelmük széles skálája, valamint az igazgatás terén szerzett releváns szakértelmük és az emberi, illetve állatgyógyászati felhasználásra szánt gyógyszerek terén meglévő tapasztalatuk alapján.
                  
               
                     (5)
                  
                  
                     Az igazgatótanács civil társadalmat képviselő négy tagjának kinevezése érdekében a Tanács – a Bizottság által készített dokumentáció alapján és az Európai Parlament által kifejtett álláspont fényében – megvizsgálta a Bizottság által benyújtott névjegyzéket. Az említett tagoknak az e határozat általi kinevezése garantálja továbbá, hogy az igazgatótanácsban biztosított legyen a szakképzettségek legmagasabb szintje, a releváns szakértelem széles skálája és az Európai Unión belüli lehető legszélesebb földrajzi lefedettség, továbbá a megfelelő igazgatási szakértelem és az emberi, illetve állatgyógyászati felhasználásra szánt gyógyszerek terén szerzett tapasztalat,
                  
               ELFOGADTA EZT A HATÁROZATOT:
         
            1. cikk
            A Tanács a 2022. június 15-től kezdődő hároméves időtartamra a következő személyeket nevezi ki az Európai Gyógyszerügynökség igazgatótanácsának tagjává:
            
                        BETEGKÉPVISELETI SZERVEZETEK
                     
                     
                        ORVOSOK SZERVEZETEI
                     
                     
                        ÁLLATORVOSOK SZERVEZETEI
                     
                  
                        Marco GRECO
                        Virginie HIVERT
                     
                     
                        Denis LACOMBE
                     
                     
                        Despoina IATRIDOU
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2022. június 13..
            
               
                  a Tanács részéről
               
               
                  az elnök
               
               M. FESNEAU
            
         
         
            (1)  HL L 136., 2004.4.30., 1. o.